<classify> Morocco aliyasema hayo juzi baada ya kuwasili visiwani Zanzibar akitokea jijini Dar es Salaam alipokwenda kutambulishwa rasmi kuwa kocha msaidizi chini ya kocha wake mkuu, Charles Mkwasa.Alisema pamoja na kuwa msaidizi wa timu hiyo, haitaweza kumfanya ashindwe kuifundisha timu yake ya Mafunzo ambayo inakabiliwa na mashindano ya klabu bingwa Afrika.Alisema katika timu yake kuna wasaidizi wawili ambao atakuwa akiwapa mwelekeo wa kuifundisha timu wakati akiwa katika majukumu ya kuifundisha timu ya Taifa.Mie nafikiri hakutakuwa na matatizo yoyote kwani timu ya Taifa si kama unaenda siku zote na ikitokea hivyo nitawaachia wasaidizi wangu waliopo ambao wanajua falsafa yangu, alisema.Alisema akiwa ni mwalimu msaidizi wa Taifa Stars atajitahidi kutumia nguvu zake zote ili kuisaidia timu hiyo.Morocco aliteuliwa kuwa msaidizi wa Mkwasa baada ya Shirikisho la Soka Tanzania TFF kuvunja mkataba wa aliyekuwa kocha wa timu hiyo Mholanzi Mart Nooij.  <topic>: MICHEZO 